Zubogy

Zubogy () je obec v Maďarsku v Boršodsko-abovsko-zemplínskej župe v Putnockom okrese.

Má rozlohu 1143 ha a žije tu 598 obyvateľov (2007).

Kostol 
V obci sa nachádza románsko-gotický kostol reformovanej cirkvi. Bol postavený v románskom slohu v 12. storočí. V roku 1299 však bola obec vrátane kostola zničená. Z pôvodného kostola sa zachovali len časti múrov. Neskôr bol obnovený v gotickom slohu. Z obdobia stredoveku sa dodnes zachovali románske aj gotické okná. V poslednej tretine 16. storočia prešiel kostol do rúk reformovanej cirkvi. Okolo roku 1673 bol kostol vypálený Turkami. Bol znovu obnovený okolo roku 1710. Z 18. storočia pochádza jeho maľovaný drevený mobiliár, maľovaný drevený kazetový strop a samostatne stojaca drevená zvonica. Kostol má šindľovú strechu.

Obce v Maďarsku